รายชื่อผลงานของธงไชย แมคอินไตย์

*บทความนี้เนื้อหาเกี่ยวกับผลงานของธงไชย แมคอินไตย์ สำหรับบทความหลักดูที่* ธงไชย แมคอินไตย์

[thumb|220px|right|[ธงไชย แมคอินไตย์ จากคอนเสิร์ตแฟนซีแฟนซน ปี 2552]]
ผลงานของ **[[ธงไชย แมคอินไตย์]]** ในวงการบันเทิงเริ่มต้นจากการเป็นนักแสดงสมทบละครเรื่องแรก "น้ำตาลไหม้" ปี 2526 จากนั้นมีผลงานในหลากหลายบทบาทอย่างต่อเนื่อง ทั้งละคร และภาพยนตร์ โดยได้รับการตอบรับอย่างสูงจากภาพยนตร์ เรื่อง "ด้วยรักคือรัก" ปี 2528 ซึ่งได้รับบทเป็นพระเอกภาพยนตร์เรื่องแรกประกบกับนักร้องดังแห่งยุค "อัญชลี จงคดีกิจ" 
จนกระทั่งก้าวเข้าสู่วงการเพลงเต็มตัวปี 2529 กลายเป็นศิลปินนักร้องขวัญใจประชาชนทุกเพศทุกวัยตั้งแต่นั้นมา ระหว่างนั้นยังมีผลงานละคร ซึ่งสร้างสถิติเรตติ้งสูงสุดตลอดกาล ละครเรื่อง "คู่กรรม" ปี 2533 นอกจากนั้นยังมีผลงานโฆษณา ซึ่งทางต้นสังกัดพิถีพิถันในเรื่องของการรับงานตั้งแต่อดีตจนถึงปัจจุบัน รวมไปถึงงานถ่ายแบบนิตยสาร และการออกรายการ ซึ่งไม่มุ่งเน้นในเรื่องของปริมาณ แต่เน้นในเรื่องคุณภาพ ความเชื่อมั่น เพื่อให้ได้ผลตอบรับที่ดีที่สุดของผู้บริโภค เป็นอีกภาพลักษณ์ที่สำคัญของซุปเปอร์สตาร์อันดับ 1 ของไทย 

## สรุปผลงานสร้างชื่อเสียงที่สุด

ธงไชย แมคอินไตย์ หรือที่เรียกกันทั่วไปว่า "พี่เบิร์ด"  เป็นศิลปินที่ได้รับความนิยมมากที่สุดในรอบ 30 ปี ของจีเอ็มเอ็ม แกรมมี่  และประสบความสำเร็จสูงสุดของประเทศไทย  โดยสร้างปรากฏการณ์ในวงการบันเทิงประเทศไทย ด้วยผลตอบรับทางด้านละครที่มีเรตติ้งสูงสุด  มียอดจำหน่ายอัลบั้มสูงสุด ตลอดจนจำนวนรอบและรายได้จากการจำหน่ายบัตรคอนเสิร์ตสูงสุดของประเทศ โดยผลงานที่สร้างชื่อเสียงที่สุดของเบิร์ดในแต่ละด้านสรุป ดังนี้ 

thumb|180px|right|Bird Thongchai Interviews on TV.
**ด้านการแสดง** เบิร์ดแสดงภาพยนตร์ไทยทั้งหมด 7 เรื่อง โดยก้าวสู่การเป็นพระเอกภาพยนตร์อย่างเต็มตัว ในปี 2528 จากภาพยนตร์ เรื่อง "ด้วยรักคือรัก" ซึ่งได้รับการตอบรับอย่างสูงในยุคนั้น โดยประกบคู่กับนักร้องดังแห่งยุค "อัญชลี จงคดีกิจ" ส่วนด้านละครที่สร้างชื่อเสียงที่สุด ในปี 2533 ละครคู่กรรม ออกอากาศทางช่อง 7 สร้างประวัติศาตร์ละครที่มีเรตติ้งสูงสุดของไทย เรตติ้ง 40 จากการสวมบทบาทเป็น "โกโบริ" ประกบคู่ครั้งแรกกับ กมลชนก โกมลฐิติ ทำให้เบิร์ดได้รับรางวัลใหญ่ในยุคนั้นทั้ง 2 รางวัล คือ รางวัลเมขลา และรางวัลโทรทัศน์ทองคำ นอกจากนั้นยังเป็นศิลปินคนแรกที่รับบทบาทเดียวกันในเรื่องเดียวกันอีกครั้ง ในภาพยนตร์ คู่กรรม ปี 2538 

**ด้านการร้องเพลง** เบิร์ดมีอัลบั้มเต็ม 16 อัลบั้ม และอัลบั้มพิเศษต่างๆ รวมแล้วมียอดจำหน่ายมากกว่า 25 ล้านชุด โดยมียอดจำหน่ายอัลบั้มสูงสุดของประเทศไทย และติด 1 ใน 3 ศิลปินที่มียอดจำหน่ายอัลบั้มสูงสุดตลอดกาลของเอเชีย  โดยอัลบั้มที่สร้างชื่อเสียงที่สุด ในปี 2533 อัลบั้ม"บูมเมอแรง" สร้างประวัติศาตร์ยอดจำหน่ายเทปสูงสุดของไทยมากกว่า 2 ล้านตลับ โดยมีเพลงเด่น คือ เพลงคู่กัด และเพลงบูมเมอแรง เป็นต้น และในปี 2545 อัลบั้ม "ชุดรับแขก" สร้างประวัติศาสตร์ยอดจำหน่ายซีดีเพลงสูงสุดของไทยมากกว่า 5 ล้านชุด โดยมีเพลงเด่น คือ เพลงแฟนจ๋า และเพลงมาทำไม เป็นต้น และหากนับรวมยอดจำหน่ายดีวีดีคอนเสิร์ตในอัลบั้มดังกล่าวอีก 3 ล้านชุด รวมแล้วมียอดจำหน่ายมากกว่า 8 ล้านชุด  นอกจากผลงานประจำแล้ว เบิร์ดได้รับเกียรติให้ขับร้องเพลงเฉลิมพระเกียรติในโอกาสที่สำคัญ เช่น เพลงต้นไม้ของพ่อ ของขวัญจากก้อนดิน รูปที่มีทุกบ้าน ตามรอยพระราชา สายใยแผ่นดิน ในหลวงในดวงใจ พระราชาผู้ทรงธรรม เป็นต้น และยังได้รับเลือกให้ขับร้องเพลงในเหตุการณ์พิเศษที่สำคัญ  เช่น เหตุการณ์สึนามิ เพลงอีกไม่นาน Thai for Japan(ภาษาญี่ปุ่น) เหตุการณ์ความไม่สงบใน 3 จังหวัดชายแดนภาคใต้ เพลงฝากส่งใจไป  Sampaikan Hati(ภาษายาวี) เอ็มวีส่งเสริมการท่องเที่ยวไทย เพลง Why the Tears(ภาษาจีนแมนดาริน) เป็นต้น

**ด้านการแสดงคอนเสิร์ต** เบิร์ดมีคอนเสิร์ตเต็มรูปแบบที่สำคัญ คือ คอนเสิร์ตแบบเบิร์ดเบิร์ดโชว์ 10 ครั้งที่ผ่านมา มีจำนวนรอบการแสดง 153 รอบ มีผู้ชม 484,400 คน อีกทั้งมีคอนเสิร์ตเต็มรูปแบบอื่นๆ ที่จัดเป็นประจำทุกปี โดยในช่วง 25 ปีที่ผ่านมา มีผู้ซื้อบัตรเข้าชมแล้วประมาณ 2 ล้านคน   โดยคอนเสิร์ตที่ประสบความสำเร็จสูงสุด คือ คอนเสิร์ตแบบเบิร์ดเบิร์ดโชว์ ครั้งที่ 5 ปี 2534 สร้างสถิติสูงสุดของ ศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง และคอนเสิร์ตแบบเบิร์ดเบิร์ดโชว์ ครั้งที่ 9 ปี 2551 เมื่อรวมรอบอังกอร์พลัสแล้ว สร้างสถิติสูงสุดของอิมแพ็ค อารีน่า เมืองทองธานี ด้วยจำนวนผู้ชม 120,000 คน จาก 12 รอบการแสดง ขณะที่ คอนเสิร์ตแบบเบิร์ดเบิร์ดโชว์ ครั้งที่ 10 ปี 2555 สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว กว่า 100,000 คน จาก 10 รอบการแสดง 

**ด้านอื่นๆ ที่สำคัญ** เบิร์ดในช่วงแรกของการก้าวสู่วงการบันเทิงนั้น นอกจากจะมีผลงานละคร และผลงานเพลงแล้ว ยังเป็นพิธีกรรายการ 7 สีคอนเสิร์ต ปี 2529-2530 โดยเบิร์ดดำเนินรายการคู่กับ ตั๊ก มยุรา ธนะบุตร ซึ่งเป็นพิธีกรคู่แรกคู่ประวัติศาสตร์ของรายการนี้ ที่มอบความสนุกสนานแบบสด ๆ ซึ่งทำให้เบิร์ด และตั๊ก ได้รับรางวัลผู้ดำเนินรายการดีเด่นทั้งฝ่ายชาย และฝ่ายหญิง จากงานประกาศผลรางวัลเมขลา ปี 2529 และยังเป็นนักพากย์การ์ตูนแอนนิเมชั่นเรื่องแรกของจีเอ็มเอ็ม แกรมมี่ ที่ได้เบิร์ดเป็นต้นแบบ พร้อมพากย์เสียง "พี่เบิร์ด" ในเรื่อง เบิร์ดแลนด์ แดนมหัศจรรย์  และได้รับรางวัลทีมพากย์การ์ตูนดีเด่น จากงานประกาศผลรางวัลโทรทัศน์ทองคำ ปี 2555 อีกทั้งยังเป็นผู้บรรยายภาษาไทยในภาพยนตร์สารคดี ชุด “My King ในหลวงของเรา”  จัดทำโดย มูลนิธิชัยพัฒนา ร่วมกับ National Geographic ผู้ผลิตสารคดีที่ได้รับการยอมรับในระดับโลก เป็นต้น นอกจากนั้นยังได้รับเลือกเป็นพรีเซ็นเตอร์การท่องเที่ยวแห่งประเทศไทย (ททท.) ถึง 3 ครั้ง โดยโครงการเที่ยวไทยครึกครื้นเศรษฐกิจไทยคึกคัก ถือเป็นโฆษณาที่สร้างการรับรู้ให้กับคนไทยสูงสุดถึง 99% จากการสำรวจ  

## ผลงานการแสดง
### ละครโทรทัศน์
[thumb|180px|right|[ธงไชย แมคอินไตย์ ธงไชย จากรายการตีสิบ]]
* ปี 2526 น้ำตาลไหม้ (ช่อง 3) ร่วมแสดงกับ นพพล, ลินดา เป็นละครเรื่องแรกของเบิร์ด ซึ่งได้รับการเสนอชื่อเข้าชิงรางวัลผู้แสดงสมทบชายยอดเยี่ยมรางวัลเมขลา ส่งให้เบิร์ดเป็นที่รู้จัก และกล่าวถึงในฐานะนักแสดงหน้าใหม่ที่มีความสามารถ กำกับการแสดงโดย ไก่ วรายุฑ มิลินทจินดา
* ปี 2527 มงกุฎฟาง (ช่อง 3) ร่วมแสดงกับ ภิญโญ, มยุรฉัตร, พรพรรณ
* ปี 2527 ทายาทท่านผู้หญิง (ช่อง 5) ซึ่งเรื่องนี้ต้องเล่นเป็นคนขาพิการ
* ปี 2527 เมื่อรักร้าว (ช่อง 9) ร่วมแสดงกับ ยุรนันท์, มยุรา, นาถยา
* ปี 2527 วงเวียนหัวใจ (ช่อง 9) ร่วมแสดงกับ ธิติมา, นาถยา
* ปี 2527 บ้านสอยดาว (ช่อง 7) เล่นเป็นตัวร้ายเรื่องแรกประชันบทบาทกับ มยุรา เศวตศิลา, ศรัณยู วงษ์กระจ่าง, อุทุมพร ศิลาพันธ์, ผุสรัตน์ ดารา
* ปี 2528 ขมิ้นกับปูน (ช่อง 9) ร่วมแสดงกับกาญจนา จินดาวัฒน์
* ปี 2528 เบญจรงค์ห้าสี (ช่อง 3) ร่วมแสดงกับ เดือนเต็ม, มยุรา, ดวงใจ, อุทุมพร, อลิษา, จริยา, สมภพ, ชลิต, อภิชาติ, เป็นหนึ่ง
* ปี 2528 รักในสายหมอก (ช่อง 3) ร่วมแสดงกับ ดิลก, กาญจนา
* ปี 2528 เพลงแห่งชีวิต (ช่อง 5) ร่วมแสดงกับนพพล โกมารชุน, ก้ามปู สุวรรณปัทม์ 
* ปี 2528 ดอกรักสีรุ้ง (ช่อง 3) ร่วมแสดงกับ อนุสรณ์, มยุรา, ธิติมา
* ปี 2528 ระเบียงรัก (ช่อง 9) ร่วมแสดงกับนาถยา แดงบุหงา
* ปี 2528 พลับพลึงสีชมพู (ช่อง 7) ร่วมแสดงกับ มนฤดี ยมาภัย) แล้วเบิร์ดได้ลาออกจากการทำงานประจำเพื่อเล่นละครอย่างเต็มตัว*
* ปี 2529 [[เนื้อนาง]] ([[ช่อง 7]]) ประชันบทบาทกับ นิรุตติ์ ศิริจรรยา, นพพล โกมารชุน, [[มยุรา เศวตศิลา]], [[ญาณี จงวิสุทธิ์]], [[ดวงดาว จารุจินดา]]
* ปี 2529 [[มัจจุราชสีน้ำผึ้ง]] ([[ช่อง 3]]) ร่วมแสดงกับ นิรุตติ์, ลินดา, หทัยรัตน์
* ปี 2530 [[ดวงไฟไยไม่ส่องฉัน]] ([[ช่อง 7]]) (ป้าจิ๊ [[อัจฉราพรรณ ไพบูลย์สุวรรณ]] ได้เป็นนางเอกคู่กับ เบิร์ด)
* ปี 2532 [[ตะกายดาว]] ([[ช่อง 9|ช่อง 9เอ็มคอตเอชดี]]) ร่วมแสดงกับ เศรษฐา, เพ็ญพักตร์, วสันต์
* ปี 2533 [[คู่กรรม]] ([[ช่อง 7|ช่อง 7HD]]) เป็นละครที่ทำเรตติ้งสูงสุดอันดับ 1 ของเมืองไทยตลอดกาล ด้วยเรตติ้ง 40 สร้างโดย [[ดาราวิดีโอ]] แสดงร่วมกับ[[กมลชนก โกมลฐิติ]] เรื่องนี้ได้รับรางวัลทั้งเมขลาและโทรทัศน์ทองคำในปีเดียวกัน ในบทบาท *'"โกโบริ"**
* ปี 2536 [[วันนี้ที่รอคอย (ละครโทรทัศน์)|วันนี้ที่รอคอย]] ([[ช่อง 7|ช่อง 7HD]]) สร้างโดย [[ดาราวิดีโอ]] รับบทฝาแฝด คือ เจ้าชายน่านปิงนรเทพ (จ้าวซัน) และ เจ้าชายศิขรนโรดม (แสดงคู่กับ [[สิเรียม ภักดีดำรงฤทธิ์]] [[สุภาภรณ์ คำนวณศิลป์]] และ พงษ์นภา ดัสกร)
* ปี 2540 [[นิรมิต]] ([[ช่อง 7|ช่อง 7HD]]) สร้างโดย [[ดาราวิดีโอ]] รับบทฝาแฝด 3 ตัวละคร คือ ชื่อ ภูวง ภังคี ไทวัน (คู่กับ [[อารียา สิริโสภา]] [[มยุริญ ผ่องผุดพันธ์]] [[อรอนงค์ ปัญญาวงศ์]])
* ปี 2541 [[ความทรงจำใหม่ หัวใจเดิม]] ([[ช่อง 5]]) สร้างโดย [[เอ็กแซ็กท์]]-[[ซีเนริโอ]] ละครพิเศษเพื่อเป็นของขวัญให้กับแฟนเพลง (9 ตอน) รับบทเป็น เดี่ยว (คู่กับ [[คัทลียา แมคอินทอช]])
* ปี 2558 [[กลกิโมโน]] ([[ช่อง 3]]) สร้างโดย [[บรอดคาซท์ ไทย เทเลวิชั่น]] รับบทเป็น ท่านชายโฮชิ ร่วมแสดงกับ [[อารยา เอ ฮาร์เก็ต]] [[ณัฐริกา ธรรมปรีดานันท์]] และ [[ภูภูมิ พงศ์ภาณุ]]
* ปี 2559 [[เราเกิดในรัชกาลที่ ๙ เดอะซีรีส์]] ตอน ชีวิตเพื่อให้ ([[ช่องวัน 31]]) สร้างโดย [[เดอะ วัน เอ็นเตอร์ไพรส์]] และ[[เดอะ วัน เอ็นเตอร์ไพรส์|เอ็กแซ็กท์]]-[[เดอะ วัน เอ็นเตอร์ไพรส์|ซีเนริโอ]] รับบทเป็น หมอดนย์ (นักแสดงรับเชิญ) ร่วมแสดงกับ [[ยุกต์ ส่งไพศาล]]

=== ภาพยนตร์ ===
* ปี 2527 [[บ้านสีดอกรัก]] รับบท กฤษ
* ปี 2527 [[ขอแค่คิดถึง]] รับบท เบิร์ด
* ปี 2528 [[ด้วยรักคือรัก]] รับบท พรพิชิต
* ปี 2529 [[อีกครั้ง]] รับบท พลวัฒน์
* ปี 2529 [[ด้วยรักและผูกพัน]] รับบท นฤนาท
* ปี 2530 [[หลังคาแดง]] รับบท ทองดี ทนนาน
* ปี 2538 [[คู่กรรม]] รับบท โกโบริ
* ปี 2547 [[2046]]

=== พิธีกร นักพากย์ ผู้บรรยาย===
* เริ่มเป็นพิธีกรครั้งแรกคู่กับ[[มยุรา ธนะบุตร]]จากรายการ แซทสตาร์ หรือรายการ โชคติดปุ่ม
* ปี 2529 - 2530 พิธีกรบนเวทีการประกวด[[นางสาวไทย]] ร่วมกับ [[พลากร สมสุวรรณ]] 
* ปี 2529 - 2531 พิธีกรในรายการ[[7 สีคอนเสิร์ต]] ร่วมกับ [[มยุรา เศวตศิลา]] 
* พิธีกรรายการ สุริยาตาหวาน ของ JSL
* พิธีกรรายการ แฮบปี้เบิร์ดเดย์
* ปี 2531 พิธีกรรายการ ไนท์โชว์ ออกอากาศทางช่อง 9
* ปี 2554 เป็นผู้พากย์บท "พี่เบิร์ด" ในการ์ตูน [[เบิร์ดแลนด์ แดนมหัศจรรย์]]ซีซั่น 1 ออกอากาศทางช่อง 3 ผลิตโดย [[จีเอ็มเอ็ม แกรมมี่]]และเชลล์ฮัท 
* ปี 2555 เป็นผู้พากย์บท "พี่เบิร์ด" ในการ์ตูน [[เบิร์ดแลนด์ แดนมหัศจรรย์]]ซีซั่น 2 ออกอากาศทางช่อง 3 ผลิตโดย [[จีเอ็มเอ็ม แกรมมี่]]และเชลล์ฮัท 
* ปี 2555 เป็นผู้พากย์บท "พี่เบิร์ด" ในการ์ตูน [[เบิร์ดแลนด์ แดนมหัศจรรย์]]ซีซั่น 3 ชุด ตามรอยพระราชา ออกอากาศทางช่อง 3 ผลิตโดย [[จีเอ็มเอ็ม แกรมมี่]]และเชลล์ฮัท
* ปี 2555 เป็นผู้บรรยายสารคดีเฉลิมพระเกียรติวาระ 150 ปี พระราชสมภพ [[สมเด็จพระศรีสวรินทิราบรมราชเทวี พระพันวัสสาอัยยิกาเจ้า]] จำนวน 7ตอน ออกอากาศทุกช่อง หลังข่าวพระราชสำนัก ระหว่างวันที่  9 - 15 กันยายน 2555 
* ปี 2555 เป็นผู้บรรยายภาษาไทยในภาพยนตร์สารคดี ชุด “My King ในหลวงของเรา”  จัดทำโดย [[มูลนิธิชัยพัฒนา]] ร่วมกับ National Geographic ผู้ผลิตสารคดีที่ได้รับการยอมรับในระดับโลก
* ปี 2556 เป็นผู้พากย์บท "พี่เบิร์ด" ในการ์ตูน [[เบิร์ดแลนด์ แดนมหัศจรรย์]]โดยกรมส่งเสริมวัฒนธรรม  กระทรวงวัฒนธรรม  ได้ร่วมจัดทำ การ์ตูนแอนิเมชั่น เบิร์ดแลนด์...แดนมหัศจรรย์ ซีซั่น 3 ตอนพิเศษ “ส่งเสริมคุณค่าของวัฒนธรรมไทย” เพื่อหวังปลูกฝังให้เยาวชนไทยได้ซึมซับศิลปวัฒนธรรมและขนบธรรมเนียมประเพณีไทยต่างๆอันล้ำค่าในแต่ละภูมิภาคที่นับวันจะเลือนหายไปจากสังคมไทยให้ยังคงคุณค่าและงดงามซึ่งมีทั้งหมด 26 ตอน ออกอากาศทางช่อง 3 ผลิตโดย [[จีเอ็มเอ็ม แกรมมี่]] และเชลล์ฮัท 

=== พรีเซ็นเตอร์ภาครัฐ / รัฐวิสหกิจ===

* **ปี 2545** ได้รับเลือกเป็นพรีเซ็นเตอร์รณรงค์เสริมสร้างรอยยิ้มในคนไทยภายใต้โครงการ “สร้างสุขด้วยรอยยิ้ม” ของ[[กรมสุขภาพจิต]] [[กระทรวงสาธารณสุข (ประเทศไทย)|กระทรวงสาธารณสุข]]
* **ปี 2545** ได้รับเลือกเป็นพรีเซ็นเตอร์ โครงการ รณรงค์ลดการแพร่เชื้อทางเดินหายใจ ด้วยการใส่หน้ากากอนามัย โครงการในพระอุปถัมภ์ [[สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี|สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์]]
* **ปี 2546** ได้รับเลือกเป็น Call Center บันทึกเสียงลงระบบตอบรับอัตโนมัติของ[[ธนาคารไทยพาณิชย์]] (ตั้งแต่ปี 2546 ถึงปัจจุบัน) 
* **ปี 2546** ได้รับเลือกให้เป็นพรีเซ็นเตอร์โครงการฝาแบรนด์สร้างขาเทียมเฉลิมพระเกียรติ
* **ปี 2546** ได้รับเลือกให้เป็นพรีเซ็นเตอร์เสื้อยืดพระนามาภิไธยย่อ สก.72 พรรษา เนื่องในโอกาสที่[[สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง]] ทรงเจริญพระชนมพรรษา 6 รอบ ในปี พ.ศ. 2547
* **ปี 2546** ได้รับเลือกจาก[[สภากาชาดไทย]] ให้เป็นตัวแทนเชิญชวนคนไทยร่วมส่งไปรษนียบัตรกาชาดมหากุศล ซึ่งสภากาชาดไทยจัดทำขึ้นเป็นครั้งแรกในประเทศไทย เพื่อเฉลิมพระเกียรติ[[สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี]] อุปนายิกา[[สภากาชาดไทย|ผู้อำนวยการสภากาชาดไทย]] เนื่องในโอกาสที่พระองค์ทรงเจริญพระชนมายุ 48 พรรษา
* **ปี 2548** ได้รับเลือกเป็นพรีเซ็นเตอร์รณรงค์โครงการตั้งสัจจะอธิษฐานปฏิบัติบูชาในโอกาส[[วันวิสาขบูชาโลก]] ถวายเป็นพระราชกุศลแด่[[พระบาทสมเด็จพระมหาภูมิพลอดุลยเดชมหาราช บรมนาถบพิตร]]
* **ปี 2548** ได้รับเลือกเป็นพรีเซ็นเตอร์[[การท่องเที่ยวแห่งประเทศไทย]] (ททท.) โครงการ "เที่ยวที่ไหนไม่สุขใจเท่าบ้านเรา" พร้อมเปิดตัว Mascot "น้องสุขใจ" ของการท่องเที่ยวแห่งประเทศไทย ซึ่งเป็นตัวแทนของความสุขที่สามารถพบได้ตามแหล่งท่องเที่ยวทั่วเมืองไทย (สถานที่ถ่ายทำที่กระบี่ [[พังงา]] ไปถึงเกาะเลย เกาะไผ่ พีพีใหญ่ พีพีเล เกาะเต่า รวมทั้งหาดมาหยา เป็นต้น)
* **ปี 2552** ได้รับเลือกเป็นพรีเซ็นเตอร์[[การท่องเที่ยวแห่งประเทศไทย]] (ททท.) "โครงการเที่ยวไทยครึกครื้นเศรษฐกิจไทยคึกคัก" สถานที่ถ่ายทำ[[สามพันโบก]] [[จังหวัดอุบลราชธานี]] หลังจากเผยแพร่ในช่วงต้นปีพบว่า สามารถสร้างการรับรู้ในวงกว้างให้กับคนไทยได้ถึง 99% จากการเปิดเผยของ ททท.
* **ปี 2552** ได้รับเลือกเป็นพรีเซ็นเตอร์[[การท่องเที่ยวแห่งประเทศไทย]] (ททท.) "โครงการ 12 เดือน 7 ดาว 9 ตะวัน" สถานที่ถ่ายทำมอหินขาว[[จังหวัดชัยภูมิ]]  หลังจากเผยแพร่ในช่วงปลายปีได้สร้างปรากฏการณ์ดึงดูดนักท่องเที่ยวจำนวนมากให้มาเที่ยวชมแหล่งท่องเที่ยวแหล่งใหม่ของไทย 
* **ปี 2554** สำนักงานคณะกรรมการการเลือกตั้ง ([[กกต.]]) เลือกเป็นตัวแทนประชาสัมพันธ์การเลือกตั้งสมาชิกสภาผู้แทนราษฎร เป็นการทั่วไป วันที่ 3 กรกฎาคม 2554 พร้อมนำทีมศิลปินชื่อดังมาร่วมประชาสัมพันธ์เชิญ ชวนคนไทยออกมาใช้สิทธิ์ 
* **ปี 2554** ได้รับเลือกเป็นพรีเซนเตอร์ธรรมอาสาพาประชาชนไทยทุกหมู่เหล่าเข้าวัดปฏิบัติภาวนา ของ[[เสถียรธรรมสถาน]]พร้อมเหล่าศิลปินดารารวม 22 ชีวิต ด้วยโจทย์ธรรมะ "สุขแป๊บเดียวก็เจอทุกข์ ทุกข์แป๊บเดียวก็เจอสุขอีกแล้ว สติของเราเท่านั้นที่จะคุยกับความทุกข์ให้รู้เรื่อง" และสรุปท้ายด้วย "ทุกข์มีไว้ให้เห็น ไม่ได้มีไว้ให้เป็น" 
* **ปี 2555** ได้รับเลือกจาก[[สภากาชาดไทย]] ให้เป็นตัวแทนเชิญชวนคนไทยร่วมสนับสนุนการจัดทำ "สายรัดข้อมือเฉลิมพระเกียรติ 80 พรรษา องค์สภานายิกา ปวงประชารวมใจ ถวายพระพร" เนื่องในโอกาสที่[[สมเด็จพระนางเจ้าสิริกิติ์ พระบรมราชินีนาถ|สมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙]] สภานายิกา[[สภากาชาดไทย]] ทรงเจริญพระชนมพรรษา 80 พรรษา  โดยรายได้จากการจำหน่ายสายรัดข้อมือ เพื่อโดยเสด็จพระราชกุศลบำรุง[[สภากาชาดไทย]]นำไปช่วยเหลือฟื้นฟูผู้ประสบอุทกภัย
* **ปี 2555** ได้รับเลือกจาก[[มูลนิธิชัยพัฒนา]] ให้เป็นตัวแทนเชิญชวนคนไทยร่วมสนับสนุนเสื้อยืด "ยิ้มให้พ่อ"ร่วมกับ 10 ศิลปินดัง โดยความหมายของเสื้อหมายถึงรอยยิ้มที่คนไทยยิ้มให้กับพระบาทสมเด็จพระเจ้าอยู่หัว รัชกาลที่ ๙ ผู้ซึ่งเปรียบเสมือน "พ่อ" ของคนไทยทั้งประเทศ โดยมูลนิธิชัยพัฒนาจะนำรายได้ไปใช้ประโยชน์เพื่อการกุศลต่อไป
* **ปี 2557** ได้รับเลือกเป็นพรีเซ็นเตอร์กิตติมศักดิ์ จากเครือข่ายคนรักน้องหมาในพระอุปถัมภ์ พระเจ้าหลานเธอ พระองค์เจ้าพัชรกิติยาภา ซึ่งก่อตั้งขึ้นตามพระดำริพระเจ้าหลานเธอ พระองค์เจ้าพัชรกิติยาภา ''รักเพื่อนอย่าทิ้งเพื่อน ดูแลกันตลอดไปนะ''  เพื่อช่วยรณรงค์ให้ทุกคนในสังคมช่วยกันดูแลสุนัขและแมวจรจัด โดยให้เครือข่ายคนรักน้องหมาในพระอุปถัมภ์พระองค์ภาเป็นตัวกลางในการประสานความช่วยเหลือ โดยมีการจัดงาน "สี่ขาขาจร-Give a chance 2014'' ระหว่างวันที่ 1-3 สิงหาคม 2557 ณ ลาน Eden โซน 3 ศูนย์การค้าเซ็นทรัลเวิลด์  
* **ปี 2557** ได้รับเกียรติจาก บริษัท ไปรษณีย์ไทย จำกัด (ปณท) จัดทำแสตมป์ส่วนตัวภาพพี่เบิร์ด  ตามโครงการส่งเสริมการสื่อของคนไทยผ่านการเขียนผ่านจดหมายและโปสการ์ดผ่านกิจกรรมพิเศษต่างๆ ซึ่งมีแรงบันดาลใจมาจากบทเพลง "เขียนคำว่ารัก" ผ่านโปสการ์ดคอลเลกชั่นพิเศษ "เลิฟซีรีส์ เพื่อส่งเสริมให้ประชาชนคนไทยทุกเพศ ทุกวัย หันมาให้ความสำคัญ และรักการเขียนเพิ่มมากขึ้น
* **ปี 2558** ได้รับเกียรติเป็นแบรนด์แอมบาสเดอร์ประจำโครงการเครือข่ายคนรักน้องหมา ปี 5 เครือข่ายคนรักน้องหมาในพระอุปถัมภ์ พระเจ้าหลานเธอ พระองค์เจ้าพัชรกิติยาภา ซึ่งก่อตั้งขึ้นตามพระดำริพระเจ้าหลานเธอ พระองค์เจ้าพัชรกิติยาภา ''รักเพื่อนอย่าทิ้งเพื่อน ดูแลกันตลอดไปนะ''  เพื่อช่วยรณรงค์ให้ทุกคนในสังคมช่วยกันดูแลสุนัขและแมวจรจัด โดยให้เครือข่ายคนรักน้องหมาในพระอุปถัมภ์พระองค์ภาเป็นตัวกลางในการประสานความช่วยเหลือ  
* **ปี 2559**  เป็นผู้นำทีมรณรงค์อุดหนุน "ดอกป๊อปปี้" ช่วยครอบครัวทหารผ่านศึก ของมูลนิธิสงเคราะห์ครอบครัวทหารผ่านศึกในพระราชูปถัมภ์ สมเด็จพระศรีนครินทราบรมราชชนนี 
* **ปี 2559** ได้รับเกียรติจากกรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ ให้ร่วมถ่ายทำมิวสิกวีดีโอเพลง "กำลังใจ"  เพื่อเป็นกำลังใจให้นักร้องนักดนตรีผู้พิการทางสายตาได้แสดงความสามารถ ในโครงการจากถนนสู่ดวงดาว "From street to stars"  
* **ปี 2561** ร่วมเป็นศิลปินจิตอาสา ในภาพยนตร์โฆษณาของมูลนิธิรามาธิบดี ภายใต้แนวคิด “คำว่าให้…ไม่สิ้นสุด” เพื่อเชิญชวนประชาชนร่วมบริจาคเงินสมทบทุนจัดซื้อเครื่องมือแพทย์เฉพาะทาง ให้กับสถาบันการแพทย์จักรีนฤบดินทร์
* **ปี 2562** ร่วมเป็นศิลปินเชิญชวนร่วมงาน “เพื่อนพึ่ง (ภาฯ) 2562” และสนับสนุนผลิตภัณฑ์ที่ระลึกจากร้านพึ่งพา เพื่อนำรายได้ไปช่วยเหลือผู้ประสบอุทกภัย [[มูลนิธิอาสาเพื่อนพึ่ง (ภาฯ) ยามยาก]] [[สภากาชาดไทย]] ปีที่ 7 ภายใต้แนวคิด  “แบ่งปัน  พอเพียง  ยั่งยืน”  
* **ปี 2562** โครงการ "ไฟ จาก ฟ้า" พลังงานสะอาดที่ทุกคนเข้าถึงได้ โดยจัดในรูปแบบ นิทรรศการ “ไฟ จาก ฟ้า” และการแสดงดนตรี “คอนเสิร์ต Singing Bird”  รอบพิเศษ เพื่อส่งเสริมสังคมและประชาชนให้มีความรู้ความตระหนักและมีส่วนร่วมทางด้านไฟฟ้าจากพลังงานที่สะอาด โดยสำนักงานคณะกรรมการกำกับกิจการพลังงาน (สำนักงาน กกพ.) ร่วมกับ จีเอ็มเอ็ม แกรมมี่ 
* **ปี 2564** โครงการ “โรงพยาบาลไฟจากฟ้า” พลังงานสะอาด เพื่อ 77 ภายใต้แคมเปญ “CLEAN ENERGY FOR LIFE ใช้พลังงานสะอาด เพื่อคุณภาพชีวิตที่ดีขึ้นของทุกคน” โดยกองทุนพัฒนาไฟฟ้า สำนักงานคณะกรรมการกำกับกิจการพลังงาน พ.ศ. 2563 
* **ปี 2565** โครงการ “หยุดลมชักให้ชีวิตได้ไปต่อ” จัดโดยมูลนิธิโรงพยาบาลเด็ก
* **ปี 2566** ได้รับเลือกเป็นศิลปินผู้ถ่ายทอดอัตลักษณ์ความเป็นไทย ภายใต้โครงการ THAI 5F SOFT POWER ของกระทรวงวัฒนธรรม เพื่อเป็นการยกระดับงานวัฒนธรรมผ่านสื่อสร้างสรรค์ต่างๆ เช่น สื่อเพลง และสื่อบุคคลที่มีอิทธิพลในการถ่ายทอดสู่สาธารณชน ผ่านมิวสิควิดีโอเพลง "ฟ้อนทั้งน้ำตา" ซึ่งนำเสนอเรื่องราวของ  5F ประกอบด้วย อาหาร (Food) ภาพยนตร์ และวีดิทัศน์ (Film) การออกแบบ แฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival) 
* **ปี 2566** ได้รับเลือกเป็นแบรนด์แอมบาสเดอร์การท่องเที่ยวแห่งประเทศไทย (ททท.) เพื่อกระตุ้นบรรยากาศการท่องเที่ยวภายในประเทศให้ฟื้นตัว ภายใต้แคมเปญ “เที่ยวเมืองไทย  Amazing ยิ่งกว่าเดิม” ตามแนวคิด “โมเมนต์ที่ใช่ สร้างได้ไม่ต้องรอ” โดยประชาสัมพันธ์ผ่านจิงเกิ้ลเพลง "ไปกันอีกซักที ก็ดีนะ"
* **ปี 2566** ประชาสัมพันธ์งาน [[ปตท.]] เนื่องในโอกาสครบรอบ 45 ปี [[ปตท.]] โดยมีเพลงพิเศษ "เธอคือพลังของฉัน"  ขับร้องร่วมกับ [[วรันธร เปานิล]]เพื่อเป็นกำลังใจและเป็นพลังให้กับคนไทย รวมทั้งอยู่เคียงข้างเพื่อร่วมทุกข์ร่วมสุขกันอย่างต่อเนื่องมาตลอด 45 ปี ปตท.

=== พรีเซ็นเตอร์ภาคเอกชน ===
* โค้ก (2530 - 2533) สโลแกน "ต้องโค้กสิ"  
* หมากฝรั่ง LOTTE ชุด“เพื่อน” 3 เวอร์ชัน สโลแกน "ลอตเต้เพื่อนคู่ปาก" สามารถสร้างการรับรู้ของประชาชนในอับดับต้นๆ ส่งผลให้หมากฝรั่งลอตเต้ประสบความสำเร็จสูงสุดทางด้านยอดจำหน่ายของหมากฝรั่งไทยในรอบปี (2533)
* ฟิล์มสีฟูจิ ชุด Jamaica สโลแกน “ตัวเล็ก...กว่าภูเขานิดนึง” จากผลสำรวจเป็นโฆษณาที่ประชาชนคุ้นเคยที่สุดอันดับ 1 ส่งผลให้ฟูจิประสบความสำเร็จสูงสุดในตลาดฟิล์ม (2533) ชุด Japan สโลแกน "เมื่อภาพทุกภาพมีค่ากับความรู้สึกคุณเชื่อในความละเอียดอ่อนแห่งเทคโนโลยี"(2534)ชุด ปราสาทหินพนมรุ้ง สโลแกน “คุณค่าแห่งสีสันต์โลกตะวันออกจะอยู่กับเราตลอดไป” (2536)
* โทรทัศน์สี Panasonic ชุด อลาสก้า นิวยอร์ก สโลแกน “ภาพและเสียงของคนทั่วโลก” ซึ่ง Vote Award ยกให้เป็นโฆษณายอดนิยมแห่งปี 2536(2536) ชุด ทะลใต้ "เติมนิยามให้โลกส่วนตัว"(2539)
* มันฝรั่งเลย์ สโลแกน “อร่อยชิ้นเดียวไม่เคยพอ” กลายเป็นสินค้าที่ทำให้การรับรู้ของคนไทยเพิ่มขึ้นแบบทิ้งคู่แข่ง ถ่ายทำที่ไร่มันสำปะหลัง อำเภอพบพระ จังหวัดตาก จำนวน 3 เวอร์ชัน (2543) ได้แก่ แฟร์กันหน่อย, ขอบคุณค่ะ , ปลูกอนาคต นอกจากนั้นยังมีชุด อโรคา ร่วมกับ นัท นิโคล (2544) ชุด ร่วมกับ มาช่า (2545)
* เครื่องสำอาง U-Star สโลแกน "มาเป็นครอบครัวเดียวกับเบิร์ดนะครับ" โดย GMM ซึ่งการเปิดตัวในปีแรกมีผู้สมัครร่วมเป็นสมาชิกสูงสุดของผลิตภัณฑ์เครื่องสำอางในประเทศไทยในรอบปี 2546 อีกทั้งยังประสบความสำเร็จสูงสุดในยอดขาย และยังสามารถสร้าง Brand Awareness ใหกับคนทั่วไปในการจดจำผลิตภัณฑ์เป็นอย่างมาก(2546)
* แบรนรังนก ชุด ฝาแบรนด์สร้างขาเทียมเฉลิมพระเกียรติ (2546) ชุด โยคะ “ชีวิตดูดี อยู่ที่คุณเลือก” (2548)
* HONDA ชุด Big Family สโลแกน "อยู่ด้วยกัน ผูกพันกัน เหมือนเป็นครอบครัวเดียวกัน” เป็นการฉลองครบรอบ 40 ปี ของ HONDA ซึ่งผูกโยงกับความเป็น "ดาวค้างฟ้า" ของเบิร์ดที่ยังรักษาความนิยมมายาวนาน โดยโฆษณาดังกล่าวเป็นการถ่ายทอดความผูกพัน เพื่อขอบคุณลูกค้าที่มีให้กันตลอด 40 ปี(2548)
* เครื่องดื่มชาเขียวแท้ Namacha 2 เวอร์ชัน โดยการร่วมทุน ไทย-ญี่ปุ่น ของ KIRIN ซึ่งดูแลการตลาด และโอสถสภา ดูแลการกระจายสินค้าในไทย สโลแกน “น้ำชาเขียวแท้จากประเทศญี่ปุ่น” เป็นชาเขียวพร้อมดื่มสัญชาติญี่ปุ่นแบรนด์แรกที่จำหน่ายในไทย ชุดที่เบิร์ดแสดงสามารถจุดประกายความน่าสนใจในวงกว้าง สามารถสร้าง Brand Awareness ของการเปิดตัวในช่วงที่ตลาดชาเขียวซบเซา(2549)
* กล่องรับสัญญาณ GMMZ (2555) กล่องรับสัญญาณจานดาวเทียม ผลิตภัณฑ์ในเครือ[[จีเอ็มเอ็มแกรมมี่]] ซึ่งเปิดตัวครั้งแรก โดยแสดงร่วมกับศิลปินในสังกัดกว่า 100 ชีวิต
* Smooth E(2555) สโลแกน "สมูทอีใจใสหน้าก็ใส" 3 เวอร์ชัน   ชุด "พี่เบิร์ดทำหน้าหรือเปล่า"  ชุด "พี่เบิร์ดอายุเท่าไร"  ชุด "ทายซิผู้ชายคนนี้อายุเท่าไร" 
* สีเบเยอร์(2555-2556)  เนื่องในโอกาสครบรอบ 50 ปี สีเบเยอร์  เพื่อตอกย้ำภาพลักษณ์ความเป็นผู้นำ ทั้งด้านผลิตภัณฑ์และยอดขาย ตลอดจนใช้โอกาสพิเศษนี้กระตุ้นให้ผู้บริโภคมีส่วนร่วมในการดูแลสังคม เป็นส่วนหนึ่งในการช่วยลดภาวะโลกร้อน    ชุด "โลกสวยด้วยมือเรา"  ชุด "ONE WALL ONE WORLD รวมพลังลดโลกร้อน"
* สีเบเยอร์(2557)  ปีสอง ชุด “เบเยอร์คูล .. สีบ้านเย็น สบาย สบาย”  ด้วยนวัตกรรมผลิตภัณฑ์สีเบเยอร์คูล ช่วยลดอุณหภูมิภายในบ้านได้ถึง 3-5 องศา ลดการใช้เครื่องปรับอากาศ ช่วยประหยัดค่าไฟ ประหยัดพลังงาน เป็นส่วนหนึ่งในการช่วยลดโลกร้อน
* ดาวคอฟฟี(2559)  กาแฟยี่ห้อดาวคอฟฟี่ (Dao Coffee) ซึ่งเป็นผลิตภัณฑ์ของกลุ่มบริษัท ดาวเฮือง ผู้ผลิตดาวคอฟฟี่จากที่ราบสูงโบลาเวน ประเทศลาว ภายในแคมเปญ "จากดินสู่ดาว..ด้วยพลังแห่งความรัก" 
*โครงการ  สวอนเลค เรสซิเด้นท์ เขาใหญ่(กุมภาพันธ์ 2560)  เป็นคอนโดมิเนียมโลว์ไรซ์ ระดับเอ็กซ์คลูซีฟ ของบริษัท อีลิเชี่ยน ดิเวลลอปเม้นท์  ในแคมเปญ “สบาย สบาย แบบสตรอง สตรอง” ของโครงการ “สวอนเลค เขาใหญ่” โดยมีธงไชยเป็นแบรนด์แอมบาสเดอร์ ซึ่งเขาเป็นคนรักธรรมชาติ รวมทั้งการให้ความสำคัญในเรื่องการดูแลตัวเองรักษาสุขภาพ
*โครงการ  สวอนเลค เรสซิเด้นท์ เขาใหญ่(มิถุนายน 2560)  เป็นคอนโดมิเนียมโลว์ไรซ์ ระดับเอ็กซ์คลูซีฟ ของบริษัท อีลิเชี่ยน ดิเวลลอปเม้นท์  ในแคมเปญ “สวอนเลค สวอนเดอร์แลนด์” ของโครงการ “สวอนเลค เขาใหญ่” โดยมีธงไชยเป็นแบรนด์แอมบาสเดอร์อีกครั้ง
*ผลิตภัณฑ์เสริมอาหาร ถั่งเช่า โสม หลินจือ ตรา ‘ชี่’ (Qi) แคมเปญ “สามพี่น้องตระกูลชี่”(2564) โดยบริษัท โอทู คิส จำกัด (O2 KISS) บริษัทร่วมทุนระหว่าง บริษัท โอ ช้อปปิ้ง จำกัด ในเครือบริษัท จีเอ็มเอ็ม แกรมมี่ จำกัด (มหาชน) และ บริษัท โรจูคิส อินเตอร์เนชั่นแนล จำกัด (มหาชน)
*CardX (2565) หรือ บริษัท คาร์ด เอกซ์ จำกัด ของธนาคารไทยพาณิชย์โดยมีเพลงพิเศษสำหรับประชาสัมพันธ์เพลง "ทดลองใช้" Version เป็นได้อีกเยอะ" ร้องร่วมกับ [[อชิรญา นิติพน]]

=== ผลงานเพลงที่กล่าวถึงศิลปินท่านอื่น ๆ ===

* เพลง สามช่าจงเจริญ ร้องโดย คาราบาว (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ เบิร์ด ธงไชย และบรรจุอยู่ในอัลบั้ม สัจจะ 10 ประการ)
* เพลง กินยาผิดซอง ร้องโดย ยิ่งยง ยอดบัวงาม (เป็นบทเพลงที่กล่าวถึงนักแสดงหลายคน โดยมีเนื้อร้องอยู่ท่อนหนึ่งที่กล่าวถึงชื่อของ เบิร์ด ธงไชย และบรรจุอยู่ในอัลบั้ม กินยาผิดซอง)
* เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ พี่เบิร์ด)

== ผลงานเพลง ==


==คอนเสิร์ต ==
นอกจากผลงานเพลงซึ่งเป็นงานหลัก ยังประสบความสำเร็จทางด้าน[[คอนเสิร์ต]]โดยเฉพาะ **"คอนเสิร์ตแบบเบิร์ดเบิร์ดโชว์"''' นอกจากนั้นยังมีคอนเสิร์ตเต็มรูปแบบอย่างต่อเนื่อง ซึ่งได้รับการตอบรับอย่างดีตั้งแต่อดีตจนถึงปัจจุบัน  จากผลสำเร็จทางด้านรายได้ จำนวนรอบคอนเสิร์ต จำนวนผู้ชม นอกจากนั้นยังมีคอนเสิร์ตพิเศษต่างๆ โดยในช่วงแรกของการก้าวสู่วงการเพลงได้มีคอนเสิร์ตเด่นด้วยการประชันกับ พรศักดิ์ ส่องแสง ซึ่งเป็นนักร้องหมอลำชื่อดังแห่งยุค ในคอนเสิร์ตสองคนสองคม นอกจากนั้นยังคอนเสิร์ตพิเศษอื่นๆ ซึ่งเน้นในเรื่องของผลที่จะได้รับต่อสังคมเป็นหลัก รวมทั้งคอนเสิร์ตสำหรับลูกค้าธุรกิจ ที่ให้การตอบรับด้วยดีมาโดยตลอด

คอนเสิร์ตแบบเบิร์ดเบิร์ดโชว์ 10 ครั้งที่ผ่านมา มีจำนวนรอบการแสดง 153 รอบ มีผู้ชม 484,400 คน อีกทั้งมีคอนเสิร์ตเต็มรูปแบบอื่นๆ ที่จัดเป็นประจำทุกปี โดยในช่วง 25 ปีที่ผ่านมา มีผู้ซื้อบัตรเข้าชมแล้วประมาณ 2 ล้านคน โดยคอนเสิร์ตที่ประสบความสำเร็จสูงสุด คือคอนเสิร์ตแบบเบิร์ดเบิร์ดโชว์ ครั้งที่ 5 ปี 2534 สร้างสถิติสูงสุดของ ศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง และคอนเสิร์ตแบบเบิร์ดเบิร์ดโชว์ ครั้งที่ 9 ปี 2551 เมื่อรวมรอบอังกอร์พลัสแล้ว สร้างสถิติสูงสุดของอิมแพ็ค อารีน่า เมืองทองธานี ด้วยจำนวนผู้ชม 120,000 คน จาก 12 รอบการแสดง ขณะที่ คอนเสิร์ตแบบเบิร์ดเบิร์ดโชว์ ครั้งที่ 10 ปี 2555 สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว กว่า 100,000 คน จาก 10 รอบการแสดง 

### คอนเสิร์ต[[แบบเบิร์ดเบิร์ดโชว์]]

### คอนเสิร์ต[[ขนนกกับดอกไม้ (คอนเสิร์ต)|ขนนกกับดอกไม้]]

### คอนเสิร์ตเต็มรูปแบบ

### คอนเสิร์ตลูกค้าธุรกิจ

### คอนเสิร์ตต่างจังหวัด ต่างประเทศ ทัวร์คอนเสิร์ต

### คอนเสิร์ตพิเศษอื่น ๆ

## อ้างอิง

หมวดหมู่:ผลงานของศิลปินไทย
หมวดหมู่:ธงไชย แมคอินไตย์
หมวดหมู่:ผลงานของศิลปินไทยทางภาพยนตร์และโทรทัศน์